एडलविस करेगी 40,000 कर्मचारियों की नियुक्ति  
वित्तीय सेवा प्रदाता कंपनी एडलविस समूह की अगले तीन से पांच साल में 30,000 से 40,000 लोगों को नियुक्त करने की योजना है।
वित्तीय सेवा प्रदाता कंपनी एडलविस समूह की अगले तीन से पांच साल में 30,000 से 40,000 लोगों को नियुक्त करने की योजना है। कंपनी की बीमा, म्यूचुअल फंड, आवास ऋण और अन्य खुदरा केंद्रित बाजार में विस्तार की योजना है और नई नियुक्ति इन्हीं कारोबार के लिए की जाएगी।  एडलविस समूह के चेयरमैन आर शाह ने कहा, हमारी अगले तीन से पांच साल में 30,000 से 40,000 लोगों को नियुक्त करने की योजना है। उन्होंने कहा कि कंपनी ज्यादातर लोगों की नियुक्ति बीमा और अन्य खुदरा केंद्रित वित्तीय सेवा कारोबार के लिए करेगी। कंपनी के कर्मचारियों की संख्या फिलहाल 2,500 है। एडलविस अबतक गैर-बैंकिंग वित्तीय कंपनी, संपत्ति प्रबंधन, ब्रोकरेज जैस थोक व्यापार में ध्यान दे रही थी। लेकिन अब कंपनी वित्तीय क्षेत्र में खुदरा क्षेत्र पर भी ध्यान देगी।